CELEX: 32008R0833
Language: sk
Date: 2008-08-20 00:00:00
Title: Nariadenie Komisie (ES) č. 833/2008 z  20. augusta 2008 , o zatriedení určitého tovaru do kombinovanej nomenklatúry

23.8.2008   
            
            
               SK
            
            
               Úradný vestník Európskej únie
            
            
               L 225/3
            
         
      NARIADENIE KOMISIE (ES) č. 833/2008
   z 20. augusta 2008,
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s cieľom uplatňovať colné a iné opatrenia vzťahujúce sa na obchod s tovarom.
            
         
               (3)
            
            
               V súlade s uvedenými všeobecnými pravidlami tovar opísaný v stĺpci 1 tabuľky uvedenej v prílohe by sa mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré však nie sú v súlade s týmto nariadením, mohol držiteľ naďalej odvolávať po dobu troch mesiacov, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 danej tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. augusta 2008
      
         
            Za Komisiu
         
         Olli REHN
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 360/2008 (Ú. v. EÚ L 111, 23.4.2008, s. 9).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Nezmontovaný rohový sprchovací kút pozostávajúci:
                  
                              —
                           
                           
                              zo sprchovacej vane z plastu s týmito rozmermi: 80 (šírka) × 80 (hĺbka) × 10 (výška) cm,
                           
                        
                              —
                           
                           
                              z konštrukcie vyrobenej z hliníka
                           
                        
                              —
                           
                           
                              zo štyroch sklenených panelov v hliníkových rámoch s týmito rozmermi: 40 (šírka) × 180 (výška) cm.
                           
                        Celá konštrukcia sa montuje na sprchovaciu vaňu a pripevní sa k stene.
                  Dva zo sklenených panelov slúžia ako posuvné dvere.
                  (Pozri obrázok) (1)
                  
               
               
                  3922 10 00
               
               
                  Zatriedenie je určené všeobecnými pravidlami 1, 2 a), 3 b) a 6 na interpretáciu kombinovanej nomenklatúry a znením číselných znakov KN 3922 a 3922 10 00.
                  Ide o zložený výrobok, ktorý sa skladá z rozličných komponentov a predkladá sa v nezmontovanom stave.
                  Komponent, ktorý dodáva sprchovaciemu kútu jeho podstatný charakter, je sprchovacia vaňa z plastu, pretože tvorí základ konštrukcie kabíny.
                  Výrobok sa preto zatrieďuje do podpoložky 3922 10 00 ako sprcha.
               
            
         
      
         (1)  Výrobok v zmontovanom stave.